# data[].attributes.body
Ham til venstre på billedet
Dit navn og din alder

Kristian Hillerup Jørgensen, 24 år

Beskriv - kort - din baggrund og lidt om dine interesser

Jeg er fra fyn, flyttet til århus for snart 2 år siden. Kæmpe fan af x-files og beverly hills 90210.

Hvorfor vil du gerne være journalist?

Fordi der foregår en masse ting i verden folk ikke rigtig har kendskab til, og det vil jeg gerne belyse.

Hvad var din største aha-oplevelse på første semester?

Nok det at interviewe er en kundskab i sig selv.

Hvad glæder du dig mest til ved andet semester?

At lære en hel masse og få en hel masse nye venner :)

På hvilke områder vil du især gerne udvikle dig?

Vil gerne blive bedre til at skrive, læse korrektur, og kontakte flere folk

Hvad (tror du) bliver din største udfordring på andet semester?

At finde historier?

… og hvad vil du gøre for at tackle denne udfordring?

snakke med folk

Hvordan vil du beskrive dine egne - fagligt set - svageste og stærkeste sider?

Jeg er virkelig dårlig til at læse korrektur. Jeg tænker nogen gange jeg forstyrrer folk ved at kontakte dem. Jeg synes jeg er god til at interviewe

Hvilken forforståelse af gruppearbejdet har du? (Ud fra teksten: ‘Gruppearbejde - en introduktion til andet semester’? der indgår i kompendiet, som du kan finde som PDF her på Itslearning)

Det må være demokratisk borgerskab

Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med?

I min gamle studiegruppe havde vi nogen hyggelige JIS timer. vi brugte måske lidt ekstra tid på arbejdet fordi vi lavede lidt for meget spas, men det var nu helt fint

Nævn mindst én ting, som det er vigtigt, din gruppe – og din vejleder – ved om dig.

Jeg tager ikke ting personligt, bare sig det ligeud

# data[].attributes.body
Mia Skovby. 22 år. Det er mig til højre på billedet. Ham den anden er Rasmus Eghøje. Han er også i denne studiegruppe.  Ham skal I glæde jer til at møde.

Jeg blev student fra Rysensteen Gymnasium i 2020. Så flyttede jeg til Paris. Så flyttede jeg hjem. Nu laver jeg det her.
Jeg er totalt vild med at lægge puslespil, finde på projekter, gå viralt, skrive dumme ting på Twitter, skrive kloge ting på Twitter, få folk til at følge mig på Twitter(@miaskby1312), starte aviser (følg med på insta @dmjxrapporten) og film.

Jeg vil godt være journalist, fordi jeg gerne vil lave noget sjovt, og jeg ved, jeg får muligheden for at lave noget sjovt, hvis jeg bliver journalist. Få et radioprogram eller sådan. Tage et smut til Nordkorea. Blive en stor kanon.

Min største aha-oplevelse på 1. semester var, da min topelsket bror Albert læste min artikel igennem og sagde, at jeg skulle slette de steder hvor jeg havde skrevet ‘vi’, da det handlede om noget større end mig. Det havde han ret i. Alt handler, desværre, ikke om mig.

Det, jeg glæder mig mest til ved andet semester, må være første gang DMJX Rapporten går i trykken. Skal det være lidt mere semesterfokuseret, må det være kommuneugen.

Jeg vil godt blive bedre til at sparre med mine undervisere.

Min største udfordring på 2. semester bliver at følge med til forelæsningerne. Måske jeg vil begynde at hækle, det virker vist for nogen. Eller spille 2048, jeg koncentrerer mig vildt godt, når jeg spiller 2048. Jeg tror bare, jeg skal have noget at lave imens. Måske jeg skulle skrive nogle noter.

Bedste sider: Ideudvikling, hurtigskrivning, observationer. Anslag.

Svageste sider: Stille ledende spørgsmål, fordreje svar. Generelt er jeg meget opmærksom på, at jeg godt kan have en tendens til at få mine kilder til at sige det, jeg godt vil have de skal sige. Det er noget, jeg er opmærksom på, jeg skal stoppe med. Jeg er også absurd dårlig til, når tingene går langsomt. Jeg. Har. Ingen. Tålmodighed. Jeg har desuden galopperende storhedsvanvid.

Min forforståelse af gruppearbejde er, at alle skal deltage. Det nytter ikke noget, at folk melder sige ud af debatten eller siger, at de er ligeglade. Alle skal respekteres, og alle skal respektere alle.

Jeg syntes, at gruppearbejdet fungerede bedst, når man var 2-3 personer om noget. Så har alle et større ansvar, og det er ikke muligt at gemme sig. F.eks. ved ‘når jeg har fri’-opgaven. Der fungerede det godt, da vi kun var tre, og vi derfor allesammen blev nødt til at have en opgave, hvis det skulle lykkedes.

Jeg kan generelt godt være rimeligt useriøs, men når det kommer til opgaver og artikler, er jeg icecold og arbejder benhårdt. Mit motto? Work hard, play hard.

Desuden er jeg sindssygt allergisk overfor kaniner, så jeg skal lige bede alle om aldrig nogensinde at røre ved en kanin. Tak.

# data[].attributes.headline
Kære gruppe 10. Jeg hedder Mette og er jeres vejleder – og jeg glæder mig til at lære jer bedre at kende, når JM2 starter. Når jeg ikke lige er på Katrinebjerg, har jeg travlt hjemme i mit kollektivagtige bofællesskab i udkanten af Beder. Der bor jeg (plus tre børn, én mand, én kat og et betydeligt antal høns) sammen med syv andre familier på en gammel efterskole. (Her ved siden af kan I høre et par minutters lyd fra bofællesskabets aftensmad med mit yngstebarn som hovedperson). Om min baggrund kan jeg sige: Jeg er uddannet cand.public fra DMJX og Aarhus Universitet og har – før jeg blev ansat på skolen i 2017 – været selvstændig og produceret især film, video og apps. Selvom jeg i mange år slet ikke forestillede mig at skulle være underviser, har det vist sig, at JM2-underviserjobbet er verdens bedste.

# data[].attributes.subject
Kære gruppe 10. Jeg hedder Mette og er jeres vejleder – og jeg glæder mig til at lære jer bedre at kende, når JM2 starter. Når jeg ikke lige er på Katrinebjerg, har jeg travlt hjemme i mit kollektivagtige bofællesskab i udkanten af Beder. Der bor jeg (plus tre børn, én mand, én kat og et betydeligt antal høns) sammen med syv andre familier på en gammel efterskole. (Her ved siden af kan I høre et par minutters lyd fra bofællesskabets aftensmad med mit yngstebarn som hovedperson). Om min baggrund kan jeg sige: Jeg er uddannet cand.public fra DMJX og Aarhus Universitet og har – før jeg blev ansat på skolen i 2017 – været selvstændig og produceret især film, video og apps. Selvom jeg i mange år slet ikke forestillede mig at skulle være underviser, har det vist sig, at JM2-underviserjobbet er verdens bedste.